C 81/20
HR
Službeni list Europske unije
18.2.2022.
srijeda, 23. lipnja 2021.
osnovnim uslugama, uključujući usluge u području vodoopskrbe, sanitarnih uvjeta i higijene te obrazovanju, zdravstvenoj skrbi i uslugama skrbi, čime se uvelike ugrožavaju razvoj, budućnost i zdravlje te djece;
19.
ističe činjenicu da posljedice izbijanja pandemije bolesti COVID-19 nerazmjerno pogađaju najsiromašnije i osobe iz najugroženijih, marginaliziranih i nezaštićenih društvenih kategorija, uključujući osobe s tjelesnim i intelektualnim teškoćama, osobe s kroničnim zdravstvenim tegobama, osobe sa psihičkim problemima i starije osobe, kojima je pristup osnovnoj higijeni i liječenju za njihove zdravstvene potrebe već ograničen ili onemogućen, a postali su još ranjiviji zbog pandemije;
Izbjeglice i raseljene osobe
20. potiče Komisiju da ispuni posebne potrebe izbjeglica, migranata i interno raseljenih osoba, uz poštivanje vodećeg načela javnozdravstvenih mreža da nitko ne smije biti zapostavljen i bez onemogućivanja izravnog kontakta humanitarnih radnika na prvoj crti s migrantima i izbjeglicama s kojima rade; podsjeća da izbjeglice, migranti i interno raseljene osobe pripadaju skupinama koje su najosjetljivije na posljedice ove zdravstvene krize jer često žive u nesigurnim životnim uvjetima te obično nailaze na veće prepreke u pristupu osnovnim zdravstvenim uslugama nego lokalno stanovništvo; naglašava da sve zahvaćene osobe, bez obzira na nacionalnost, pravni status, porijeklo, spol, spolnu orijentaciju, rodni identitet ili bilo koje drugo obilježje, apsolutno moraju imati jednak pristup liječenju od bolesti COVID-19 i ostalim zdravstvenim uslugama te programima socijalne potpore; naglašava važnost pružanja potpore izbjeglicama i interno raseljenim osobama u suočavanju s nerazmjerno velikim socioekonomskim posljedicama pandemije tako što će im se pružiti sredstava za život i podržati aktivnosti kojima se ostvaruju prihodi, a pritom im se treba jamčiti sigurnost; naglašava da bi se politikama EU-a trebao podupirati njihov pristup zapošljavanju, obrazovanju i osobnim ispravama; potiče EU i države članice da stvore uvjete kako bi djeca i mladi u izbjegličkim kampovima imali pristup obrazovanju, uključujući mogućnosti učenja na daljinu, posebno za osnovno obrazovanje;
Jačanje zdravstvenog sektora
21. naglašava da je izbijanje bolesti COVID-19 pogoršalo trajni problem nedostatka lijekova na globalnoj razini, s akutnim posljedicama u zemljama u razvoju; ističe da bi razvojna pomoć prije svega trebala biti usmjerena na osiguravanje „horizontalne” pokrivenosti univerzalnim zdravstvenim sustavom na osnovi holističkog pristupa temeljenog na pravima, što među ostalim podrazumijeva da se u potpunosti vodi računa o višedimenzionalnoj naravi zdravlja, uz njegovu snažnu povezanost s rodnim pitanjima, sigurnošću opskrbe hranom i prehranom, vodom i sanitarnim uvjetima, obrazovanjem i siromaštvom; poziva posebno na reviziju predloženih ili postojećih strategija i partnerstva s ciljem daljnjeg jačanja i podupiranja javnih zdravstvenih sustava u partnerskim zemljama, posebno u pogledu pripravnosti za pandemije te organizacije zdravstvenih sustava i upravljanja njima, uključujući pružanje univerzalne zdravstvene zaštite, cijepljenje, praćenje zdravlja i informiranje (uključujući praćenje bolesti), osposobljavanje, zapošljavanje i zadržavanje medicinskog osoblja, dijagnostičke kapacitete i opskrbu lijekovima;
22.
podsjeća da se jačanjem zdravstvenih sustava ne bi trebali uzeti u obzir isključivo epidemiološki učinci pandemije bolesti COVID-19 na partnerske zemlje, nego i čimbenici kao što su potreba za upravljanjem povećanom pothranjenošću uzrokovanom poremećajem u lancima opskrbe hranom ili psihološke posljedice mjera za ograničavanje kretanja uslijed bolesti COVID-19;
23.
podsjeća Komisiju da uhodane partnerske organizacije EU-a, kao što je Globalni fond, pružaju veliku pomoć u brzoj nabavi i raspodjeli osobne zaštitne opreme, dijagnostike i terapeutika za bolest COVID-19 te da imaju ključnu ulogu u izgradnji i jačanju zdravstvenih sustava i pronalaženju donatora;
24. naglašava potrebu za time da se program rutinskog cijepljenja što prije ubrza i da se osigura nastavak pružanja drugih osnovnih zdravstvenih usluga; poziva na odgovarajuće financiranje inicijativa kao što su Gavi, Savez za cjepiva i CEPI, Koalicija za inovacije u području pripravnosti za epidemiju; zabrinut je zbog eksternaliziranog i fragmentiranog globalnog sustava upravljanja cijepljenjem, koji je doveo do tržišnog natjecanja za cjepiva, dijagnostiku i liječenje, a ne do suradnje; potiče EU i države članice da predvode zahtjeve za jednak i cjenovno pristupačan pristup cjepivu diljem svijeta na temelju načela globalne solidarnosti; poziva Komisiju da osigura da se globalnim odgovorom EU-a na pandemiju bolesti COVID-19 ne ugroze financijska sredstva EU-a za druge ključne zdravstvene programe, uključujući minimalni početni